**ΠΑΡΑΡΤΗΜΑ V**

 **Πρόσκληση για την υποβολή προτάσεων Στρατηγικών Τοπικής ανάπτυξης με πρωτοβουλία τοπικών κοινοτήτων (ΤΑΠΤοΚ), στο πλαίσιο του άξονα 5 (ΕΚΤ)**

**του ΕΠ «Κρήτη» 2014-2020**

**Ενδεικτικός Κατάλογος Δράσεων ΕΚΤ**

1. **Συμβουλευτική**

Προτείνονται γενικά ολοκληρωμένες παρεμβάσεις που οδηγούν στην ενίσχυση της απασχολησιμότητας.

Απαιτείται η διάκριση των Δράσεων : (α) σε δράσεις που απευθύνονται σε ανέργους, οι οποίοι με την ολοκλήρωση της πράξης παραμένουν άνεργοι και δεν έχουν υποχρέωση να συστήσουν επιχειρήσεις και (β) σε δράσεις που απευθύνονται σε όσους/ες ήδη άνοιξαν επιχείρηση και οι οποίες εμπίπτουν στις κρατικές ενισχύσεις.

Οι δράσεις συμβουλευτικής υποστήριξης ανέργων μπορεί να αφορούν:

* τη διαδικασία επιλογής των ωφελουμένων
* συνεδρίες ατομικής συμβουλευτικής και σύνταξης του ατομικού σχεδίου δράσης τους
* Συνεδρίες ομαδικής συμβουλευτικής/υποστήριξης αν υπάρχουν θέματα κοινού ενδιαφέροντος για ομάδα ωφελουμένων Δεν είναι επιλέξιμες οι συνεδρίες ψυχοκοινωνικής υποστήριξης εκτός αν τεκμηριώνεται επαρκώς για συγκεκριμένες ομάδες στόχου με στόχο την κοινωνική ένταξη
* (για ήδη απασχολούμενους) Νομική, λογιστική, και γενικά επαγγελματική ή/και επιχειρησιακή συμβουλευτική /υποστήριξη. Σε αυτήν την περίπτωση πρόκειται για κρατική ενίσχυση προς τον ωφελούμενο της δράσης
* Ολοκληρωμένες παρεμβάσεις με στόχο την κοινωνική ένταξη: Υποστήριξη από εξειδικευμένους επιστήμονες, για να παρακολουθούν και να υποστηρίζουν μέλη ειδικής ευπαθούς ομάδας (π.χ. ρομά, μετανάστες, αποφυλακισμένους, μακροχρόνια άνεργους, ψυχικά ασθενείς κλπ) κατά τη διάρκεια της απασχόλησής τους για να εξασφαλιστεί ότι έχουν ενταχθεί ομαλά στην εργασία και θα συνεχίσουν έτσι.
1. **Επιχορήγηση επιχειρήσεων για πρόσληψη ανέργων (τύπου ΝΘΕ)**

Προτείνεται η κατ΄ αναλογία εφαρμογή των όρων και προϋποθέσεων αντίστοιχων προγραμμάτων του ΟΑΕΔ

[https://www.espa.gr/Lists/Proclamations/Attachments/3580/20171005\_Epixorigisi\_Epixeirisewn\_Apasxolisi\_1459\_anergwn.pdf)](https://www.espa.gr/Lists/Proclamations/Attachments/3580/20171005_Epixorigisi_Epixeirisewn_Apasxolisi_1459_anergwn.pdf%29))

Αποτελεί κρατική ενίσχυση, de minimis για την επιχείρηση που προσλαμβάνει.

Μπορεί να απευθύνεται σε επιχειρήσεις του ιδιωτικού τοµέα και σε Φορείς Κοινωνικής και Αλληλέγγυας Οικονομίας που ασκούν τακτική οικονοµική δραστηριότητα.

1. **Επιχορήγηση για τη δημιουργία νέας επιχείρησης (τύπου ΝΕΕ)**

Αποτελεί κρατική ενίσχυση, de minimis. Επιλέξιμες δαπάνες είναι:

* Κόστος Άυλων δαπανών (ενοίκια, λειτουργικά, προβολή -δικτύωση κλπ)
* Μισθολογικό κόστος για πρόσληψη εργαζομένου
* Απόκτηση εξοπλισμού και παγίων ( ΥΠΑΣΥΔ άρθρο 16.2. ΙΙ μέχρι 1.500€ ανά τεμάχιο καθώς και δυνατότητα χρήσης ρήτρας ευελιξίας βάσει του άρθρου 98 του 1303/2013, η οποία δεν έχει την δέσμευση του ορίου των 1.500€ ανά τεμάχιο)
* Δαπάνες για αμοιβές τρίτων (νομικής, συμβουλευτικής, λογιστικής υποστήριξης, παρακολούθηση επιχειρηματικού σχεδίου, εξωτερικοί συνεργάτες υποστήριξης κ.α)
* Κόστος προγράμματος κατάρτισης (π.χ. πληροφορικής, logistics) ή επιμόρφωσης (π.χ. ηγετικές ικανότητες, βασικές γνώσεις αγγλικών) για τον νέο επιχειρηματία συμβατό με το αντικείμενο της επιχείρησής του και κόστος πιστοποίησης (δηλαδή μπορεί να πάει μόνος του σε έναν πάροχο και μετά να υποβάλει τη δαπάνη για αποζημίωση).

**4. Συνεχιζόμενη Επαγγελματική Κατάρτιση**

Η υλοποίηση μπορεί να γίνει

(α) με επιταγή κατάρτισης (voucher), στην οποία δεν υπάρχει διαδικασία επιλογής αναδόχων, αφού τους διαλέγουν οι ωφελούμενοι μόνοι τους

β) με διενέργεια διαγωνισμού για εύρεση αναδόχου, ανάλογα με τις συνθήκες της τοπικής αγοράς, τον οριζόντιο ή εξειδικευμένο χαρακτήρα των αντικειμένων, τους διαθέσιμους χρόνους κλπ

Αναγκαία είναι η πιστοποίηση των αποκτηθέντων προσόντων, η οποία μπορεί να διενεργείται από ιδιωτικούς ή δημόσιους φορείς, εθνικούς ή διεθνείς.

Τα αντικείμενα της κατάρτισης θα πρέπει να προσδιορίζονται με βάση την Στρατηγική και να τεκμηριώνονται σχετικά λαμβάνοντας υπόψη και τα αποτελέσματα του Εθνικού και του Περιφερειακού Μηχανισμού Διάγνωσης των Αναγκών της Αγοράς.

1. **Παροχή υπηρεσιών προς ευπαθείς ομάδες των περιοχών παρέμβασης**

Ενδεικτικά καταγράφονται :

* Υπηρεσίες εκπαιδευτικής (φροντιστηριακής) υποστήριξης σε μαθητές/τριες υποχρεωτικής εκπαίδευσης,
* Υπηρεσίες συμβουλευτικής σε ενήλικους, εφήβους, παιδιά, οικογένειες,
* Υπηρεσίες αστικοδημοτικής υποστήριξης,
* Στήριξη της οργάνωσης σε επίπεδο κοινότητας, καθώς και ομάδων αλληλοβοήθειας